32005D0029
L 015/34
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 17 януари 2005 година
за изменение на Решение 92/452/ЕИО по отношение на екипите за събиране на ембриони в Съединените американски щати
(нотифицирано под номер С(2005) 32)
(текст от значение за ЕИП)
(2005/29/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/556/ЕИО на Съвета от 25 септември 1989 г. относно ветеринарно-санитарните условия, регулиращи търговията в рамките на Общността и вноса от трети страни на ембриони от домашни животни от рода на едрия рогат добитък (1), и по-специално член 8 от нея,
като има предвид, че:
(1)
Решение 92/452/ЕИО на Комисията от 30 юли 1992 г. относно съставяне на списъци на екипите за събиране на ембриони, одобрени в трети страни за износа на ембриони от едър рогат добитък за Общността (2) предвижда, че държавите-членки могат да внасят ембриони от трети страни само ако тези ембриони са били събрани, обработени и съхранявани от екипите за събиране на ембриони, фигуриращи в списъка, приложен към това решение.
(2)
Съединените американски щати поискаха да бъде направено изменение в списъка по отношение на влизанията за тази страна.
(3)
Съединените американски щати предоставиха гаранции относно спазването на съответните правила, определени в Директива 89/556/ЕИО, и съответният екип за събиране на ембриони беше официално одобрен за износ към Общността от компетентните ветеринарни служби на тази страна.
(4)
Решение 92/452/ЕИО следва да бъде съответно изменено.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 92/452/ЕИО се изменя съгласно приложението към настоящото решение.
Член 2
Настоящото решение се прилага от 22 януари 2005 г.
Член 3
Адресати на настоящото решение са държавите-членки.
Съставено в Брюксел на 17 януари 2005 година.